ล้วงลับตับแตก
ประวัติการทำรายการ

พ.ศ. 2552
ออกอากาศครั้งแรกเมื่อวันพฤหัสบดีที่ 2 กรกฎาคม พ.ศ. 2552
9 กรกฎาคม ทีมพิธีกรถูกล้วงลับโดยกรรชัย กำเนิดพลอยถูกล้วงลับ
16 กรกฎาคม
ได้มีการสลับช่วง รถไฟรัก และ ใบ้บันลือโลก เพียงเทปวันนี้เท่านั้น
เป็นครั้งแรกที่แขกรับเชิญโดนล้วงลับแล้วไม่ผ่าน
เป็นประกาศครั้งแรกของแขกรับเชิญ(มดดำ) ว่าจะขอมาเป็นพิธีกรรายการนี้
เป็นครั้งแรกที่กรรชัย กำเนิดพลอยโดนตับแตกทั้งที่แขกรับเชิญโดนตับแตก
23 กรกฎาคม ช่วงล้วงลับ ได้เชิญมดดำมาเป็นพิธีกร,ผู้ถามคำถามในช่วงล้วงลับ
1 ตุลาคม ในช่วงใบ้บันลือโลก ได้ลดอุปสรรคเหลือเพียง 1 อุปสรรคต่อสัปดาห์เท่านั้น
15 ตุลาคม ได้เปลี่ยนวิธีการสะสมคะแนนของทีมดารา และตัดสินว่าทีมใดจะถูกล้วงลับโดยการใช้ลูกเหม็นนำโชค รวมถึงเปลี่ยนวิธีการสะสมเงินรางวัล
22 ตุลาคม จิ๊บ ปกฉัตร ติดธุระจนไม่สามารถร่วมรายการได้ ทำให้เทปนั้นมีพิธีกรเพียง 3 คน คือ หนุ่ม กรรชัย , โก๊ะตี๋ และตุ๊กกี้
19 พฤศจิกายน
ในช่วงใบ้บันลือโลก เป็นครั้งแรกที่มีเกมตัดสิน เพื่อตัดสินว่าทีมดารารับเชิญจะได้ลูกเหม็นนำโชคหรือไม่ เนื่องจากคะแนนของทีมพิธีกรและทีมดารารับเชิญเท่ากัน
ในช่วงรถไฟรัก เป็นครั้งแรกที่ฝ่ายบอกรักและฝ่ายถูกบอกรักเป็นผู้ชายทั้งคู่
26 พฤศจิกายน เป็นครั้งแรกของรอบยกกำลังสามที่ทีมดารารับเชิญสามารถทำแจ็คพ็อต 100,000 บาท แตกได้สำเร็จ
10 ธันวาคม เป็นครั้งที่สองของรอบยกกำลังสามที่ทีมดารารับเชิญสามารถทำแจ็คพ็อต 100,000 บาท แตกได้สำเร็จ
17 ธันวาคม เป็นครั้งแรกที่ทีมดารารับเชิญตีลูกเหม็นนำโชคแตก โดย โจโจ้ ไมอ็อคชิ เป็นผู้ตีลูกเหม็นนำโชค
พ.ศ. 2553
14 มกราคม เป็นครั้งแรกที่โก๊ะตี๋ออกมาสาธิตตับแตกด้วยตัวเอง ทั้งที่ยังไม่ได้ตัดสินว่าทีมพิธีกรจะโดนตับแตกหรือไม่ ซึ่งตามปกติจะเป็นทีมงานรายการที่จะต้องออกมาสาธิตตับแตกให้ทุกคนได้เห็น
18 มีนาคม
บทลงโทษตับแตกในครั้งนี้คือ "เค้กโปะหน้า" เพื่อเป็นการฉลองวันเกิดให้กับตุ๊กกี้
เป็นครั้งแรกที่มดดำมาร่วมโดนตับแตกด้วย ซึ่งปกติ เมื่อจบช่วงล้วงลับแล้ว มดดำจะไม่ออกมาหน้าฉากอีก
8 เมษายน เป็นครั้งที่สามของรอบยกกำลังสามที่ทีมดารารับเชิญสามารถทำแจ็คพ็อต 100,000 บาท แตกได้สำเร็จ
22 เมษายน เป็นครั้งแรกที่ทีมดารารับเชิญได้ลูกเหม็นนำโชคครบทั้ง 2 ลูก แต่ตีไม่แตกทั้ง 2 ลูก
29 เมษายน เป็นครั้งแรกที่ทีมพิธีกรขอเล่นเกมใบ้บันลือโลกก่อนทีมดารารับเชิญ ซึ่งโดยปกติแล้ว ทีมดารารับเชิญจะต้องใบ้คำก่อนทีมพิธีกร
3 มิถุนายน เป็นครั้งแรกที่ตุ๊กกี้ ติดธุระจนไม่สามารถร่วมรายการได้ ทำให้เทปนั้นมีพิธีกรเพียง 3 คน คือ หนุ่ม กรรชัย , จิ๊บ ปกฉัตร และโก๊ะตี๋ แต่คุณตุ๊กกี้ยังไปหาตับแตกด้วยตนเองให้กับทางรายการที่ประเทศลาว
17 มิถุนายน
เป็นการครั้งแรกที่มีการออกอากาศเพียง45นาที (23.15น. - 00.00น.) เนื่องจาก การถ่ายทอดสดการแข่งขันฟุตบอลโลก 2010 ในช่วงเวลา 21.00 น.
ด้วยระยะเวลาในการออกอากาศที่จำกัดทำให้งดการแข่งขันในช่วงรถไฟรัก และ ใบ้บันลือโลก คงเหลือไว้แต่เพียงช่วงล้วงลับตับแตกที่ยังคงมีการแข่งขัน
เป็นครั้งแรกที่มีจำนวนแขกรับเชิญมากถึง 4(+1) คน ด้วยกัน  โดยความจริงแล้วมีแขกรับเชิญมากถึง5คน แต่ลดเหลือเพียง4 คน เนื่องจาก คชาภา ตันเจริญ ทำหน้าที่ทั้งพิธีกรและแขกรับเชิญในเทปเดียวกัน และในช่วงล้วงลับตับแตก คชาภา ได้ทำการย้ายตนเองมาอยู่ฝ่ายพิธีกรในการตั้งคำถามแขกรับเชิญ
เป็นครั้งแรกที่ ตุ๊กกี้ สุดารัตน์ ได้ขึ้นนั่งจับเท็จ และเป็นคนเดียวที่ได้นั่งจับเท็จในเทปดังกล่าว
เป็นครั้งแรกที่ไม่มีการเฉลยข้อมูลจากผู้เชี่ยวชาญด้านการจับเท็จ แต่อย่างใด รวมไปถึง ไม่มีการลงโทษตับแตกในเทปดังกล่าว เนื่องจากระยะเวลาในการออกอากาศที่จำกัดและจำนวนผู้โดนลงโทษที่มีถึง7คนด้วยกันทำให้ไม่สามารถถ่ายทำได้ในระยะเวลาอันสั้น
เป็นครั้งแรกที่มีจำนวนผู้โดนลงโทษตับแตกมากที่สุดถึง7 คน ด้วยกัน ซึ่งในความเป็นจริงจำนวนผู้โดนลงโทษจะต้องมี8 คน ซึ่งบุคคลที่จะต้องโดนลงโทษร่วมกันคือ เกรียงศักดิ์ สกุลชัย (ต้อย แอคเนอร์) ได้ติดธุระส่วนตัวและถูกกำหนดให้เป็นแขกรับเชิญพิเศษทำให้ไม่ได้มาร่วมเข้าฉากในการโดนลงโทษ
8 กรกฎาคม เป็นครั้งที่สองของ นาตาลี เดวิส ที่มาเป็นดารารับเชิญในรายการนี้อีกครั้ง
12 สิงหาคม เป็นครั้งแรกที่ บอล เชิญยิ้ม มาในฐานะพิธีกรรับเชิญ โดยดำเนินรายการแทนโก๊ะตี๋ ที่ติดภารกิจถ่ายทำรายการอื่นในจังหวัดภูเก็ต ซึ่งบอล เชิญยิ้ม ดำเนินรายการมาถึงช่วงตับแตก(ทำหน้าที่เป็นผู้สาธิตการตับแตก)เท่านั้น
14 ตุลาคม เป็นครั้งแรกที่ ช่วงรถไฟรัก ฝ่ายบอกรักและฝ่ายถูกบอกรักเป็นผู้หญิงทั้งคู่
28 ตุลาคม เป็นครั้งที่สองของ เนาวรัตน์ ยุกตะนันท์ ที่มาเป็นดารารับเชิญในรายการนี้อีกครั้ง
16 ธันวาคม เป็นครั้งที่สี่ของรอบยกกำลังสามที่ทีมดารารับเชิญสามารถทำแจ็คพ็อต 100,000 บาท แตกได้สำเร็จ
พ.ศ. 2554
24 กุมภาพันธ์ เป็นการออกอากาศครั้งสุดท้ายภายใต้ชื่อ "ล้วงลับตับแตก" ก่อนจะปรับเปลี่ยนรูปแบบเป็น "ล้วงลับ Upload" ในวันที่ 3 มีนาคม